CELEX: E2007P0005
Language: el
Date: 2007-04-04 00:00:00
Title: Προσφυγή που ασκήθηκε, στις 4 Απριλίου 2007 , από την Private Barnehagers Landsforbund κατά της Εποπτεύουσας Αρχής της ΕΖΕΣ (Υπόθεση E-5/07)

9.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 186/61
            
         Προσφυγή που ασκήθηκε, στις 4 Απριλίου 2007, από την Private Barnehagers Landsforbund κατά της Εποπτεύουσας Αρχής της ΕΖΕΣ
   (Υπόθεση E-5/07)
   (2007/C 186/10)
   Στις 4 Απριλίου 2007, η Private Barnehagers Landsforbund, εκπροσωπούμενη από την Peter Dyrberg and Ingvald Falch, Advokatfirmaet Schjødt, Dronning Mauds gt 11, Όσλο, Νορβηγία, άσκησε προσφυγή κατά της Εποπτεύουσας Αρχής της ΕΖΕΣ ενώπιον του Δικαστηρίου ΕΖΕΣ.
   Η προσφεύγουσα ισχυρίζεται ότι το Δικαστήριο πρέπει:
   
               1.
            
            
               Να ακυρώσει την απόφαση της Εποπτεύουσας Αρχής της ΕΖΕΣ αριθ. 39/07/COL, της 27ης Φεβρουαρίου 2007, σχετικά με την κρατική χρηματοδότηση δημοτικών παιδικών σταθμών στη Νορβηγία, και
            
         
               2.
            
            
               Να διατάξει την Εποπτεύουσα Αρχή της ΕΖΕΣ να καταβάλει τα δικαστικά έξοδα.
            
         Νομικά και πραγματικά περιστατικά και νομική θεμελίωση:
   
               —
            
            
               Η προσφεύγουσα είναι η ένωση ιδιωτικών παιδικών σταθμών της Νορβηγίας.
            
         
               —
            
            
               Η προσφεύγουσα ισχυρίζεται ότι το σύστημα της Νορβηγίας για τη χρηματοδότηση παιδικών σταθμών συνεπάγεται κρατικές ενισχύσεις που είναι ασυμβίβαστες με τη συμφωνία ΕΟΧ.
            
         
               —
            
            
               Στην απόφαση της Εποπτεύουσας Αρχής της ΕΖΕΣ αριθ. 39/07/COL, της 27ης Φεβρουαρίου 2007, δηλώνεται ότι το επίμαχο σύστημα δεν συνεπαγόταν παρόμοιες κρατικές ενισχύσεις, και υποστηρίζεται, πρώτον, ότι οι παιδικοί σταθμοί δεν μπορούν να θεωρούνται επιχειρήσεις, και, δεύτερον, ότι το μέτρο δεν επηρέαζε τις διασυνοριακές συναλλαγές. Εξάλλου, σε περίπτωση ύπαρξης κρατικής ενίσχυσης, η Εποπτεύουσα Αρχή της ΕΖΕΣ εκτίμησε ότι η ενίσχυση αυτή θα ήταν συμβιβάσιμη με το άρθρο 59 παράγραφος 2 της συμφωνίας ΕΟΧ.
            
         
               —
            
            
               Η προσφεύγουσα ισχυρίζεται ότι η Εποπτεύουσα Αρχή της ΕΖΕΣ:
               
                           —
                        
                        
                           αθέτησε την υποχρέωσή της να κινήσει την επίσημη διαδικασία εξέτασης,
                        
                     
                           —
                        
                        
                           ερμήνευσε και εφάρμοσε εσφαλμένα τα άρθρα 59 παράγραφος 2 και άρθρο 61 παράγραφος 1 της συμφωνίας ΕΟΧ,
                        
                     
                           —
                        
                        
                           παρέβη το άρθρο 16 της συμφωνίας περί Εποπτείας και Δικαστηρίου σχετικά με την υποχρέωση αιτιολόγησης μιας βλαπτικής απόφασης, καθώς και ορισμένες αρχές χρηστής διοίκησης, ιδίως την υποχρέωση να προβεί σε αμερόληπτη και επιμελή εξέταση της υπόθεσης.